



1. A tankönyvellátás célja, feladata
A tankönyvellátás keretében az iskola tanulóinak egész évben biztosítani kell az iskolában alkalmazott tankönyveket. A tankönyvellátás zavartalan megszervezése és lebonyolítása az iskola feladata és felelőssége, melynek során a tankönyvek beszerzése a Könyvtárellátó Nonprofit Kft-n (KELLO) keresztül, a tanulókhoz történő eljuttatása az iskolai tankönyvfelelősök által történik.
2. Az iskolai tankönyvtámogatás és tankönyvellátás rendjének alapjául szolgáló jogszabályok

· A nemzeti köznevelésről szóló 2011. évi CXC. törvény 
− 93/E. § (1) Az iskola az iskolai tankönyvrendelés keretében a NAT szerinti kerettantervi tantárgyhoz kizárólag a tankönyvjegyzéken szereplő tankönyvek közül választhat. 
− 96. § (6) A tanulók tankönyvellátását szolgáló központi költségvetési támogatás terhére a sajátos nevelési igényű tanulók neveléséhez-oktatásához a szakmai munkaközösség és az iskolai szülői szervezet egyetértésével a pedagógiai programban foglaltak megvalósítását szolgáló, a tankönyvjegyzékben nem szereplő könyvek, munkafüzetek, feladatlapok, eszközök és digitális ismerethordozók is beszerezhetők tankönyv helyett, ha az iskolában a nevelő és oktató munkához részben vagy egészben nem alkalmaznak tankönyvet. 
· Az állami tankönyvtámogatásban alanyi jogon részesülők köre 

A nemzeti köznevelésről szóló 2011. évi CXC. törvény 46. § (5) bekezdése, valamint a térítésmentes tankönyvellátásnak a köznevelés nappali rendszerű iskolai oktatás 10–16. évfolyamaira történő kiterjesztéséről szóló 1092/2019. (III. 8.) Korm. határozat alapján valamennyi, a nappali rendszerű alap- és középfokú iskolai oktatásban részt vevő tanuló ingyenes tankönyvellátásban részesül. 
· Az ingyenesen biztosított tankönyvek finanszírozásának módja 

A tankönyvellátás finanszírozásának és az állami tankönyvfejlesztés folyamatának hosszú távú biztosításával kapcsolatos kormányzati állásfoglalásról szóló 1431/2019. (VII. 26.) Korm. határozatban foglaltaknak megfelelően az ingyenes tankönyvellátás finanszírozása valamennyi köznevelési intézmény esetében - fenntartótól függetlenül - közvetlenül valósul meg. Az iskola által megrendelt tankönyvek vonatkozásában a KELLO a számlát az iskola/fenntartó részére – „állami forrásból finanszírozott, pénzügyi teljesítést nem igényel” megjelöléssel – kiállítja és megküldi az iskola/fenntartó részére, annak ellenértékét az iskolának nem kell megtérítenie.


· Fejlesztő eszközök rendelése a sajátos nevelési igényű tanulók részére
 A nemzeti köznevelésről szóló 2011. évi CXC. törvény 96. § (6) bekezdésében meghatározott esetekben az állami tankönyvtámogatás terhére a sajátos nevelési igényű tanulók neveléséhez-oktatásához a tankönyvjegyzéken nem szereplő fejlesztő eszközök is beszerezhetők tankönyv helyett.
3. A tankönyvek kiválasztása
A tankönyvek kiválasztására a törvény által előírtak figyelembevételével a szakmai program és helyi tanterv alapján kerül sor. A szakmai munkaközösségek véleményének beszerzését követően a tankönyvfelelős előkészíti a szükséges tankönyvek listáját. A listán az Oktatási Hivatal által évente kiadott tankönyvjegyzékben található tankönyvek szerepelnek. (Tankönyvnek minősül az a könyv, amelyet a jogszabályban meghatározottak szerint annak nyilvánítottak. Ide tartoznak az oktatásban nélkülözhetetlen elektronikus dokumentumok, fogalomtárak, szótárak, ajánlott és kötelező olvasmányok.)
4. A tankönyvek rendelése
A beérkezett igények összesítése után a tankönyvellátási feladatok végrehajtásával megbízott tankönyvfelelős elkészíti a tankönyvrendelést. A tankönyvrendelésnek biztosítania kell, hogy az iskolai könyvtárban is rendelkezésre álljanak a szükséges könyvek.
5. A tankönyvek kölcsönzésének, az elvesztésével, vagy megrongálásával okozott kár megtérítésének rendje
Iskolánk az ingyenes tankönyvellátást az iskolai könyvtár nyilvántartásába felvett újonnan vásárolt, illetve visszahozott (használt, tartós) tankönyvek kölcsönzésével biztosítja a jogosultak számára. Ezek az iskola tulajdonát képezik, ezért épségüket a használóknak meg kell óvniuk. A tankönyveket az adott tanév utolsó tanítási hetén le kell adni a könyvtárban. Ha egy tanuló tanév közben másik iskolába megy, köteles az ingyenesen kapott tankönyveket visszahozni.
A tanuló, illetve a kiskorú tanuló szülője köteles a tankönyv elvesztéséből, megrongálásából származó kárt az iskolának megtéríteni. A tankönyv elvesztésekor, megrongálásakor használt tankönyv esetén az értékcsökkenéssel csökkentett összeget, új tankönyv esetén a beszerzési árat kell a tanulónak/szülőnek kártérítésként megfizetnie. Nem kell megtéríteni a rendeltetésszerű használatból származó értékcsökkenést, továbbá a nem szándékos károkozásból adódó kárt.
6. A jogosultak köre
Ingyenes tankönyvellátásra jogosult minden tanuló.



7. A tankönyvellátási feladatok ütemezése
	Feladat
	Határidő
	Felelős

	a tankönyvigények tantárgyankénti összesítése
	2026. február- március
	munkaközösség-vezetők, igazgató helyettes

	a tanulói adatok aktualizálása a KELLO rendszerében
	2026. április 15.
	tankönyvfelelős

	a tankönyvlisták összeállítása
	2026. április 15-19.
	munkaközösség-vezetők, igazgató helyettes

	a tankönyvrendelések rögzítése a KELLO rendszerében
	2026. április 22-28.
	tankönyvfelelős

	a tankönyvrendelés továbbítása, engedélyeztetése a fenntartóval
	2026. április 28.
	tankönyvfelelős, igazgató

	tartós tankönyvek begyűjtése
	2026. június 8-15.
	tankönyvfelelős, osztályfőnökök

	tankönyvrendelés módosítása, új beiratkozók rendelésének rögzítése KELLO rendszerében
	2026. június 30.
	tankönyvfelelős, igazgató helyettes

	tankönyvkiszállítás, átvétel
	2026. augusztus 3-31.
	tankönyvfelelős

	tankönyvosztás osztályonként
	2026. szeptember 1-6.
	tankönyvfelelős, osztályfőnökök

	tankönyv pótrendelés
	2026. augusztus 21- szeptember 15.
	tankönyvfelelős

	Bizonyítvány díszpéldány rendelésének az időszaka, a tankönyvrendelési felületen. Fenntartói jóváhagyás szükséges.
	2026. augusztus 21-október 15.
	tankönyvfelelős

	KELLO kiszállítja a pótrendelésben megrendelt tankönyveket
	2026. szeptember 17-től
	tankönyvfelelős

	évközi rendelés leadása a tankonyvrendeles.kello.hu felületen
	2026. szeptember 29 – 2027. március 31.
	tankönyvfelelős



8. A tankönyvellátásban közreműködők feladatai
Az igazgató felelős
· a tankönyvellátás megszervezéséért,
· a tankönyvellátás helyi rendjének kialakításáért
· a tankönyvfelelős megbízásáért


[bookmark: _GoBack]A tankönyvfelelős
· kapcsolatot tart a tankönyvellátás megszervezésében résztvevő személyekkel
· (igazgató, osztályfőnökök, munkaközösség-vezetők, szaktanárok, szülők) és a KELLO-val,
· lebonyolítja a tankönyvrendelést, pótrendelést,
· átveszi és kiosztja a tankönyveket.
· gondoskodik a tartós tankönyvek kikölcsönzéséről és év végi begyűjtéséről,
A munkaközösség-vezetők szakmai szempontból koordinálják a tankönyvek kiválasztását:
· előnyben részesítik a tartós tankönyveket,
· szorgalmazzák egységes tankönyvcsaládok használatát,
· évfolyamonként összesítik és továbbítják a megrendelni kívánt tankönyveket.
Az osztályfőnökök
· részt vesznek a tankönyvek kiosztásában, tanév végén a kölcsönzött könyvek begyűjtésében.

Az oktatók a munkaközösséggel egyeztetve kiválasztják az általuk tanított osztályok számára a megrendelni kívánt tankönyvet.

Polgár, 2026. január 5.

